**БРОЈ ЗАЈМА 94760-YF**

**Споразум о зајму**

**(Први зајам за развојну политику зеленог раста у Републици Србији)**

**између**

**РЕПУБЛИКЕ СРБИЈЕ**

**и**

**МЕЂУНАРОДНЕ БАНКЕ ЗА ОБНОВУ И РАЗВОЈ**

СПОРАЗУМ О ЗАЈМУ

СПОРАЗУМ је склопљен на Датум потписивања између РЕПУБЛИКЕ СРБИЈЕ („Зајмопримацˮ) и МЕЂУНАРОДНЕ БАНКЕ ЗА ОБНОВУ И РАЗВОЈ („Банкаˮ) за потребе финансирања као подршке Програму (на начин утврђен у Додатку овог споразума). Банка је одлучила да обезбеди ово финансирање, између осталог, на основу: (i) активности које је Зајмопримац већ спровео у оквиру Програма и које су описане у Одељку I Прилога 1 овог споразума; и (ii) одржавања адекватног оквира макроекономске политике Зајмопримца. Зајмопримац и Банка сложили су се о следећем:

# ЧЛАН I — ОПШТИ УСЛОВИ; ДЕФИНИЦИЈЕ

* 1. Општи услови (на начин утврђен у Додатку овог споразума) примењује се на овај споразум и чине његов саставни део.
  2. Уколико контекст не захтева другачије, термини коришћени у овом споразуму, писани великим словом, имају значење које им је дато у Општим условима или у Додатку овог споразума.

**ЧЛАН II — ЗАЈАМ**

2.01. Банка је сагласна да позајми Зајмопримцу износ од стотину четрдесет девет милиона и деветстотине хиљада евра (149.900.000 евра), с тим да се та сума може повремено конвертовати путем Конверзије валуте („Зајамˮ).

* 1. Приступна накнада износи једну четвртину једног процента (0,25%) износа Зајма.

2.03. Накнада за ангажовање средстава износи једну четвртину једног процента (0,25%) годишње на Неповучен износ главнице.

2.04. Каматну стопу представља Референтна стопа плус Варијабилна маржа или стопа која се примењује након Конверзије; у складу са Одељком 3.02(e) Општих услова.

2.05. Датуми плаћања су 15. април и 15. октобар сваке године.

2.06. Главница Зајма отплаћиваће се у складу са Прилогом 2 овог споразума.

2.07. Без ограничења на одредбе Одељка 5.05 Општих услова, Зајмопримац ће Банци одмах доставити информације у вези са одредбама овог члана II које Банка, с времена на време, може разумно захтевати.

**ЧЛАН III — ПРОГРАМ**

3.01. Зајмопримац потврђује своју посвећеност Програму и његовој имплементацији. У ту сврху, и даље у складу са Одељком 5.05 Општих услова:

1. Зајмопримац и Банка ће повремено, на захтев било које стране, размењивати мишљења о оквиру макроекономске политике Зајмопримца и напретку постигнутом у спровођењу Програма и активностима наведеним у Одељку I Прилога 1 овог споразума;

(б) пре сваке размене мишљења, Зајмопримац ће доставити Банци на преглед и коментарисање извештај о постигнутом напретку у спровођењу Програма, онолико детаљно колико то Банка разумно затражи; и

(ц) без ограничења на ставове (a) и (б) овог одељка, Зајмопримац ће одмах обавестити Банку о било којој ситуацији која би за последицу имала материјално преокретање циљева Програма или било коју акцију предузету у оквиру Програма, укључујући било коју радњу наведену у Одељку I Прилога 1 овог споразума.

# ЧЛАН IV — ПРАВНИ ЛЕКОВИ ДОСТУПНИ БАНЦИ

4.01. Додатни случај обустављања исплате наступа ако је дошло до ситуације која ће учинити могућим спровођење Програма или његовог значајног дела.

**ЧЛАН V — СТУПАЊЕ НА СНАГУ; РАСКИД**

5.01. Додатни услов ступања на снагу састоји се од следећег: да је Банка задовољна напретком који је Зајмопримац постигао у спровођењу Програма и адекватношћу оквира макроекономске политике Зајмопримца.

5.02. Крајњи рок за ступање на снагу је сто осамдесет (180) дана од Датума потписивања.

**ЧЛАН VI — ПРЕДСТАВНИЦИ; АДРЕСЕ**

6.01. Представник Зајмопримца који је, између осталог, овлашћен да се сагласи са изменама одредби овог споразума у име Зајмопримца путем размене писама (осим ако Зајмопримац и Банка не утврде другачије) је министар финансија.

6.02. У смислу Одељка 10.01 Општих услова:

(a) адреса Зајмопримца је:

Министарство финансија

Кнеза Милоша 20

11000 Београд

Република Србија; и

(б) Електронска адреса Зајмопримца је:

Број телефакса: Адреса електронске поште:

(381-11) 3618-961 [kabinet@mfin.gov.rs](mailto:kabinet@mfin.gov.rs)

6.03. У смислу Одељка 10.01 Општих услова:

(a) адреса Банке је:

International Bank for Reconstruction and Development

1818 H Street, N.W.

Washington, D.C. 20433

United States of America; и

(б) Електронска адреса Банке је:

Број телекса: Број телефакса: Адреса електронске поште:

248423(MCI) или 1-202-477-6391 npontara@worldbank.org

64145(MCI)

СПОРАЗУМ постигнут на енглеском језику на Датум потписивања.

**РЕПУБЛИКА СРБИЈА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**/s1/

**Овлашћени представник**

**Име: \_\_**Синиша Мали**\_\_\_\_\_\_\_\_\_\_\_\_\_\_\_\_\_**/n1/

**Функција:** Потпредседник Владе и\_\_\_\_\_\_ министар финансија/t1/

**Датум: \_\_\_\_\_30. мај 2023. године\_\_\_\_\_\_\_**/d1/

**МЕЂУНАРОДНА БАНКА ЗА ОБНОВУ И РАЗВОЈ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**/s2/

**Овлашћени представник**

**Име: \_\_\_\_\_**Nicola Pontara**\_\_\_\_\_\_\_\_\_\_\_\_\_\_\_**/n2/

**Функција:** Менаџер за Србију, Европу и\_\_

Централну Азију/t2/

**Датум: \_\_\_\_23. мај 2023. године\_\_\_\_\_\_\_\_**/d2/

**ПРИЛОГ 1**

**Активности Програма; Доступност средстава Зајма**

**Одељак I. Активности у оквиру Програма**

Радње које Зајмопримац предузима у оквиру Програма укључују следеће:

*Стуб I*. *Боље усклађивање фискалног управљања са агендом климатских промена*

1. Зајмопримац је увео законску обавезу објављивања информација о извршењу буџета у току године (који покривају првих шест и девет месеци извршења буџета), са функционалним и административним поделама као у усвојеном буџету, како би се повећала транспарентност буџетских расхода, укључујући активности које се односе на животну средину и климатска питања, о чему сведоче измене и допуне Закона о буџетском систему.
2. Зајмопримац је, у складу са Методологијом за праћење фискалних ризика, развио моделе фискалних ризика за квантификовање фискалних ризика у средњорочном периоду, што је укључено у Фискалну стратегију, и увео обавезу израде извештаја у току године и годишњих извештаја о фискалним ризицима, као што је утврђено Одлуком Владе 05 Бр. 40-9575/2021, објављеном у Службеном гласнику Зајмопримца број 99, од 22. октобра 2021. године.
3. Зајмопримац је увео додатне критеријуме у вези са животном средином и климом за процену пројеката јавних инвестиција, које су буџетски корисници поднели МФ за финансирање из буџета Владе, и давање приоритета оним пројектима јавних инвестиција са позитивним утицајем на животну средину и климатске промене, о чему сведоче измене Уредбе о управљању капиталним пројектима, објављене у Службеном гласнику Зајмопримца број 139, од 16. децембра 2022. године.

*Стуб II.* *Убрзати прелазак на чисту енергију*

1. У складу са Законом о коришћењу обновљивих извора енергије, Зајмопримац је:
2. омогућио спровођење аукција за капацитете обновљивих извора енергије, као што је утврђено у (i) Уредби о моделу уговора о тржишној премији (Уредба 05 Бр. 110-9353/2021-1), и (ii) Уредби о тржишној премији и фид-ин тарифи (Уредба 05 Бр. 110-9352/2021-1), обе објављене у Службеном гласнику Зајмопримца број 112/2021, од 26. новембра 2021. године; и

б. увео поједностављен поступак регистрације за купце-произвођаче (прозумере) као што је утврђено Уредбом о критеријумима, условима и начину обрачуна потраживања и обавеза између купца-произвођача и снабдевача (Уредба 5 Бр. 110-7592/2021-2), објављеном у Службеном гласнику Зајмопримца број 83/2021, од 27. августа 2021. године.

1. Зајмопримац је ревидирао Правилник о унутрашњој организацији и систематизацији радних места (Правилник Бр. 110-00-00085/2021-08, од 7. октобра 2021. године) како би Управи за енергетску ефикасност омогућио проширење програма за чисту енергију у стамбеном сектору, што доказује и Одлуком Владе 05 Бр. 110-10364/2021, од 10. новембра 2021. године.
2. Зајмопримац је, у складу са Законом о енергетици и у циљу промовисања транспарентног и недискриминативног приступа дистрибутивној мрежи за купце-произвођаче енергије из обновљивих извора и пружалаца услуга малопродаје електричне енергије, издвојио оператора дистрибутивног система у власништву Зајмопримца („ЕПС Дистрибуција д.о.о Београдˮ) из јавног електроенергетског предузећа у власништву Зајмопримца („ЈП Електропривреда Србијеˮ), оснивањем и лиценцирањем посебног, независног правног лица у власништву Зајмопримца (Електродистрибуција Србије д.о.о Београд), као што је наведено у консолидованом тексту Одлуке о оснивању Електродистрибуције Србије д.о.о Београд, Бр. 2460800-08.01-183456/1-22, од 28. априла 2022. године, оверене потврдом Бр. УОП-T 12-2022, од 7. јула 2022. године.
3. Зајмопримац је:
4. проширио обухват бенефиција за енергетски угрожене купце, што доказује Уредба о енергетски угроженим купцима (Уредба 05 Бр. 110-9890/2022-1), објављена у Службеном гласнику Зајмопримца број 137/2022, од 9. децембра 2022. године; и

б. преко свог Савета Агенције за енергетику, одобрио повећање цене електричне енергије за гарантовано снабдевање ради постизања одрживих тарифних нивоа у средњем року, што доказује (i) Одлука Савета Агенције за енергетику Бр. 487/2022-Д-02/1, од 28. јула 2022. године, објављена у Службеном гласнику Зајмопримца број 83/2022, од 28. јула 2022. године; и (ii) Одлука Бр. 791/2022-Д-02/1, од 28. новембра 2022. године, објављена у Службеном гласнику Зајмопримца број 131/2022, од 29. новембра 2022. године.

*Стуб III. Усклађивање са стандардима Европске уније у области заштите животне средине и климатских акција*

1. Зајмопримац је увео систем за праћење, извештавање и верификацију за индустријска постројења како би се ускладио са системом трговања емисијама ЕУ, о чему сведочи усвајање:
2. Уредбе о врстама активности и гасовима са ефектом стаклене баште који захтевају дозволу за емисију (Уредба 05 Бр. 110-817/2022), објављене у Службеном гласнику Зајмопримца број 13/2022, од 4. фебруара 2022. године; и

б. Правилника о верификацији и акредитацији верификатора извештаја о емисијама гасова са ефектом стаклене баште (Правилник Бр. 110-00-00057/2021-04), објављеног у Службеном гласнику Зајмопримца број 107/2021, од 12. новембра 2021. године.

1. Зајмопримац је ускладио националну политику и законодавство са Оквирном директивом ЕУ о отпаду, о чему сведочи:
2. усвајање Националног програма управљања отпадом и Акционог плана Одлуком Владе 05 Бр. 353-588/2022-1, објављеном у Службеном гласнику Зајмопримца број 12/2022, од 1. фебруара 2022. године; и

б. подношење на усвајање Народној скупштини измене и допуне Закона о управљању отпадом, дописом Владе 05 Бр. 011-10810/2022-2, од 30. децембра 2022. године.

1. Зајмопримац је ускладио националну политику и законодавство са Директивом ЕУ о националним границама емисија и Директивом о квалитету ваздуха, усвајањем Програма заштите ваздуха у Републици Србији за период од 2022. до 2030. године са Акционим планом, укључујући конкретне интервенције за решавање емисија из средњих постројења за сагоревање, објављеним у Службеном гласнику Зајмопримца број 140, од 22. децембра 2022. године.

**Одељак II. Расположивост средстава Зајма**

**A. Опште одредбе.** Зајмопримац може повлачити средства Зајма у складу са одредбама овог одељка и додатним инструкцијама које Банка може утврдити у обавештењу Зајмопримцу.

**Б. Расподела средстава Зајма.** Зајам ће бити распоређен у: (1) јединственој транши, из које Зајмопримац може да повлачи средства Зајма; и (2) у износу који Зајмопримац захтева како би платио Приступну накнаду. Расподела средстава Зајма у ту сврху дефинисана је у табели која следи:

|  |  |
| --- | --- |
| **Алокација** | **Износ опредељених средстава Зајма**  **(изражен у еврима)** |
| (1) Јединствена транша повлачења | 149.525.250 |
| (2) Приступна накнада | 374.750 |
| УКУПАН ИЗНОС | 149.900.000 |

**Ц. Услови за повлачење средстава**

Јединствена транша за повлачење средстава неће се остварити уколико Банка није задовољна: (1) реализацијом Програма од стране Зајмопримца; и (2) адекватношћу оквира макроекономске политике Зајмопримца.

**Д. Депоновање износа Зајма**

Зајмопримац ће, у року од тридесет (30) дана након повлачења Зајма са Рачуна зајма, пријавити Банци: (1) тачан износ примљен на рачун наведен у Одељку 2.03 (a) Општих услова; (2) детаље рачуна на који ће се књижити еквивалентна вредност Зајма изражена у динарима; (3) евиденцију да је еквивалентни износ обрачунат у системима управљања буџетом Зајмопримца; и (4) извод о примањима и исплатама рачуна наведеног у Одељку 2.03 (a) Општих услова.

**E. Датум завршетка.** Датум завршетка је 30. јун 2024. године.

**ПРИЛОГ 2**

**Амортизациони план отплате везан за ангажована средства**

У табели у наставку наведени су Датуми за плаћање главнице Зајма и проценат укупног износа главнице Зајма који доспева за плаћање на сваки Датум за плаћање главнице („Удео ратеˮ).

**Отплата главнице**

|  |  |
| --- | --- |
| **Датум плаћања главнице** | **Удео рате** |
| Сваког 15. априла и 15. октобра  Почевши од 15. априла 2027. године  до 15. октобра 2034. године | 6.25 % |

**ДОДАТАК**

**Дефиниције**

1. „Буџетски кориснициˮ представља списак правних лица Зајмопримца идентификованих у складу са чланом 2., тачком 5. Закона о буџетском систему, која се с времена на време може ревидирати.
2. „Закон о буџетском системуˮ је Закон о буџетском систему Зајмопримца, објављен у Службеном гласнику Зајмопримца број 54/09, од 17. јула 2009. године, са изменама и допунама објављеним у Службеном гласнику Зајмопримца: (i) бр. 73/10, од 12. октобра 2010. године; (ii) бр. 101/10, од 29. децембра 2010. године; (iii) бр. 101/11, од 30. децембра 2011. године; (iv) бр. 93/12, од 28. септембра 2012. године; (v) бр. 62/13, од 16. јула 2013. године; (vi) бр. 63/13, од 19. јула 2013. године (исправка); (vii) бр. 108/13, од 6. децембра 2013. године; (viii) бр. 142/14, од 25. децембра 2014. године; (ix) бр. 68/15, од 4. августа 2015. године (др. закон); (x) бр. 103/15, од 14. децембра 2015. године; (xi) бр. 99/16, од 12. децембра 2016. године; (xii) бр. 113/17, од 17. децембра 2017. године; (xiii) бр. 95/18, од 8. децембра 2018. године; (xiv) бр. 31/19, од 29. априла 2019. године; (xv) бр. 72/19, од 7. октобра 2019. године; (xvi) бр. 149/20, од 11. децембра 2020. године; (xvii) бр. 118/21, од 9. децембра 2021. године; (xviii) бр. 118/21, од 9. децембра 2021. године (др. закон); и (xix) бр. 138/2022, од 12. децембра 2022. године.
3. „Савет Агенције за енергетикуˮ означава тело за доношење одлука у Агенцији за енергетику Републике Србије, основано у складу са чланом 39. Закона о енергетици, или било који његов правни наследник.
4. „Уредба о управљању капиталним пројектимаˮ означава Уредбу о управљању капиталним пројектима, објављену у Службеном гласнику Зајмопримца бр. 51/19, од 19. јула 2019. године, са изменама и допунама објављеним у Службеном гласнику Зајмопримца бр. 139, од 16. децембра 2022. године.
5. „Агенција за енергетику Републике Србијеˮ означава регулаторно тело Зајмопримца, основано у складу са чланом 38. Закона о енергетици, са надлежностима у секторима електричне енергије, природног гаса, нафте и нафтних деривата и топлотне енергије која се производи у електранама-топланама или било ког њеног правног наследника.
6. „Управа за енергетску ефикасностˮ је Управа за финансирање и подстицање енергетске ефикасности у оквиру МРЕ, или било који њен правни наследник, основану у складу са Законом о енергетској ефикасности и рационалној употреби енергије.
7. „Закон о енергетициˮ је Закон о енергетици, објављен у Службеном гласнику Зајмопримца бр. 145/2014, од 29. децембра 2014. године, са изменама и допунама објављеним у Службеном гласнику Зајмопримца: (a) 95/2018, од 8. децембра 2018. године (др. закон) и (б) 40/2021, од 22. априла 2021. године.
8. „ЕУˮ означава Европску унију.
9. „Директива ЕУ о квалитету ваздухаˮ означава директиву Европског парламента и Европског савета бр. 2008/50/ЕЦ, од 21. маја 2008. године, која регулише квалитет амбијенталног ваздуха и чистији ваздух за Европу, између осталог, успостављањем правно обавезујућих граничних вредности за концентрације великих загађивача ваздуха који утичу на јавно здравље.
10. „Директива ЕУ о националним границама емисијаˮ означава директиву Европског парламента и Европског савета бр. 2016/2284/ЕУ од 31. децембра 2016. године, којом су утврђене обавезе смањења емисија за 2020. и 2030. годину за пет главних загађивача ваздуха, односно, сумпор диоксид, амонијак, испарљива органска једињења, оксиде азота и фине честице.
11. „Оквирна директива ЕУ о отпадуˮ означава директиву Европског парламента и Европског савета бр. 2008/98/ЕЦ, од 12. децембра 2008. године, која (a) поставља основне концепте и дефиниције у вези са управљањем отпадом, укључујући дефиниције отпада, рециклаже и опоравка; и (б) успоставља редослед приоритета за управљање и одлагање отпада кроз „хијерархију отпадаˮ од пет корака (превенција, припрема за поновну употребу, рециклажа, опоравак и одлагање).
12. „Фискална стратегијаˮ је документ Владе који, у складу са Законом о буџетском систему, дефинише циљеве фискалне политике и који се годишње подноси Народној скупштини.
13. „Општи условиˮ су „Општи услови Међународне банке за обнову и развој за финансирање ИБРД и финансирање инвестиционих пројекатаˮ, од 14. децембра 2018. године (измењен 1. августа 2020. године, 21. децембра 2020. године, 1. априла 2021. године и 1. јануара 2022. године).
14. „Закон о енергетској ефикасности и рационалној употреби енергијеˮ је Закон о енергетској ефикасности и рационалној употреби енергије, објављен у Службеном гласнику Зајмопримца бр. 40/2021, од 22. априла 2021. године.
15. „Закон о коришћењу обновљивих извора енергијеˮ је Закон о коришћењу обновљивих извора енергије, објављен у Службеном гласнику Зајмопримца бр. 40/2021, од 22. априла 2021. године.
16. „Закон о управљању отпадомˮ је Закон о управљању отпадом, објављен у Службеном гласнику Зајмопримца бр. 36/2009, од 15. маја 2009. године, са изменама и допунама објављеним у Службеном гласнику Зајмопримца: (a) бр. 88/2010, од 23. новембра 2010. године; (б), бр. 14/2016, од 22. фебруара 2016. године; и (ц) бр. 95/2018, од 8. децембра 2018. године.
17. „МФˮ је Министарство финансија Зајмопримца, или било који његов правни наследник.
18. „МРЕˮ је Министарство рударства и енергетике Зајмопримца или било који његов правни наследник.
19. „Програмˮ означава: програм циљева, политика и акција утврђених или на које се односи писмо од 26. јануара 2023. године у коме Зајмопримац изјављује Банци његову посвећеност у извршавању Програма и тражи помоћ од Банке као подршку Програму током његовог извршења и обухвата све предузете радње, укључујући оне које су наведене у Одељку I Прилог 1 овог споразума, и радње које треба предузети у складу са циљевима Програма.

1. „Датум потписивањаˮ означава каснији од два датума када су Зајмопримац и Банка потписали овај Споразум, и та дефиниција се примењује на сва упућивања „Датум склапања Споразума о зајмуˮ у Општим условима.
2. „Јединствена транша повлачењаˮ означава износ Зајма распоређен на категорију под називом „Јединствена транша повлачењаˮ у табели датој у Делу Б Одељка II Прилог 1 овог споразума.